2006


Godina 2006 (MMVI) bila je redovna godina koja počinje u nedjelju.

 Međunarodna godina pustinja i dezertifikacije
 Međunarodna godina Aspergerovog sindroma
 Mozartova godina (250 godina od rođenja)

Događaji

Januar/Siječanj 
 1. 1. - Gasni spor Rusije i Ukrajine: Rusija prekinula dovod gasa (rešeno 4. 1. preliminarnim dogovorom).
 1. 1. - U BiH pokrenut novi poreski sistem sa PDV-om.
 2. 1. - Petnaest poginulih u urušavanju krova uslijed težine snijega na klizalištu u Bavarskoj
 2. 1. - Eksplozija u rudniku u američkoj saveznoj državi Zapadnoj Virginiji. Sljedećeg dana pronađeno je dvanaest poginulih rudara.
 4. 1. - Izraelski premijer Ariel Sharon doživeo težak moždani udar i pao u višegodišnju komu (umro 2014).
 5. 1. - U rušenju hotela u Meki poginulo 76 hadžija.
 11. 1. - U Beogradu uhapšeni Dejan Simić, viceguverner NBS, i Vladimir Zagrađanin, funkcioner SPS, pod optužbom za primanje mita od 100.000 eura (afera "Kofer"; 2010. oslobođeni optužbe).
 12. 1. - U stampedu u Saudijskoj Arabiji prilikom Kamenovanja đavola poginula su 362 muslimanska hodočasnika.
 12. 1. - Iz zatvora u Turskoj pušten Mehmet Ali Ağca, atentator koji je 1981. pokušao ubiti papu Ivana Pavla II. (ubrzo vraćen u zatvor zbog osuda za ranija dela).
 15. 1. - Michelle Bachelet postaje prvom predsjednicom Čilea.
 15. 1. - Uhapšena trojica prinudnih upravnika Mobtela, sutradan krivična prijava protiv Sretena Karića i isključen predajnik BK TV na "Beograđanci".
 16. 1. - Kapsula sa NASA-ine svemirske letjelice Stardust donijela prve uzorke s kometa na Zemlju.
 19. 1. - NASA lansirala sondu New Horizons, najbržu do sada svemirsku letelicu, na put za Pluton (stiže 2015).
 19. 1. - U padu slovačkog vojnog aviona Antonov An-24 u Mađarskoj na letu sa Kosova i Metohije 42 mrtvih.
 23. 1. - U Crnoj Gori, u mestu Bioče, nakon izlijetanja putničkog vlaka s tračnica poginulo 39 ljudi.
 23. 1. - U Kanadi liberali na parlamentarnim izborima poraženi od strane Stephena Harpera i njegove Konzervativne stranke - Harper će biti premijer do 2015.
 24. 1. - Talas hladnoće u Evropi 2006.: u Beogradu najviša dnevna temperatura -7,9 °C.
 25. 1. - Na palestinskim skupštinskim izborima pobeđuje Hamasova lista Promena i reforma - Izrael i Kvartet (SAD, Rusija, UN i EU) na ovo odgovaraju uslovljavanjem pomoći odn. sankcijama.
 26. 1. - 5. 2. - Održavalo se Europsko rukometno prvenstvo u Švicarskoj: Hrvatska 4., Srbija i Crna Gora 9.
 26. 1. - U Prištini sahranjen predsednik Kosova Ibrahim Rugova (umro 21. 1.).
 27. 1. - Snažan podvodni potres magnitude 7.7 pogodio je istočnu obalu Indonezije.
 28. 1. - 66 osoba je poginulo nakon što se pod težinom snijega i leda urušio krov izložbene hale u gradu Katowice u južnoj Poljskoj.
 29. 1. - Sabah Al-Ahmad Al-Jaber Al-Sabah je novi emir Kuvajta (do 2020).
 31. 1. - Veće Evropske unije u Briselu imenovalo Kristijana Švarc-Šilinga za specijalnog predstavnika Evropske unije za Bosnu i Hercegovinu.
 31. 1. - Kriza između Danske i arapskih zemalja se nastavlja zbog objavljenih 12 crteža Muhameda.
 siječanj - U Hrvatskoj afera "Kamen Ingrad" - prezadužena firma neovlašćeno eksploatirala mineralne sirovine u parku prirode Papuk.

Februar/Veljača 
 3. 2. - Egipatski trajekt Al-Salam Boccaccio 98 potonuo je u Crvenom moru. U nesreći je poginulo između 950 i 1.000 ljudi.
 3. 2. - Na sudu Bosne i Hercegovine počelo prvo suđenje za genocid u bosanskohercegovačkom pravosuđu. Jedanaest je optuženih za zločine koji su se desili u Srebrenici i Kravicama.
 4. 2. - Nekoliko hiljada ljudi, ogorčeni zbog objavljivanja karikatura Muhameda u Danskim novinama, spalili su ambasade Danske i Norveške u Damasku, Siriji.
 5. 2. - Iran odlučio da timovima IAA zabrani pristup svojim nuklearnim postrojenjima.
 6. 2. - Pozitivna odluka MMF o završetku 3-godišnjeg sporazuma sa SCG (937 miliona dolara).
 8. 2. - Predsednik Hrvatskog sabora Vladimir Šeks je danas, u ime Sabora, izrazio osudu i žaljenje zbog činjenice da je "Nacional" objavio karikature poslanika Muhameda.
 8. 2. - U Sarajevu oko hiljadu građana protestovalo protiv karikatura poslanika Muhameda objavljenih u evropskim listovima.
 9. 2. - Maoisti-naksaliti napali indijski rudnički kompleks Bailadila, ubili 8 čuvara i odneli 14-20 tona eksploziva.

 10. - 20. 2. - Zimske olimpijske igre u Torinu, tri medalje za Hrvatsku: Janica Kostelić zlatna i srebrna, Ivica Kostelić srebrna.
 10. 2. - Fatmir Sejdiu izabran je za novog predsednika Kosova (do 2010).
 10. 2. - Vesna Škare-Ožbolt smijenjena s mjesta ministrice pravosuđa Hrvatske, postavljena Ana Lovrin.
 12. 2. - Skandal nakon objavljivanja snimka premlaćivanja mladih Iračana od strane britanskih vojnika kod Basre 2004.
 14. 2. - Milorad Ulemek, Zvezdan Jovanović i Dušan Krsmanović prisustvuju uviđaju na mestu Đinđićevog ubistva.
 16. 2. - Na Zimskim olimpijskim igrama u Torinu Janica Kostelić postaje najuspješnija alpska skijašica svih vremena.
 16. 2. - Evropski parlament usvojio rezoluciju o Bosni i Hercegovini u kojoj se relevantni bosanski političari pozivaju da nastave provođenje reformi i modificiranje Dejtonskog sporazuma u korist izgradnje funkcionalne države.
 17. 2. - U Hrvatskoj zabeležen prvi slučaj kravljeg ludila.
 17. 2. - Srbiji dat rok do kraja februara da izruči Ratka Mladića Haškom tribunalu.
 17. 2. - Odron zemljišta u Filipinima 2006.: zvanično 1.126 mrtvih.
 18. 2. - MUP Srbije podneo je krivičnu prijavu Okružnom tužilaštvu protiv Bogoljuba Karića
 18. 2. - Bosanski film "Grbavica" dobio glavnu nagradu Zlatni medvjed na Berlinskom filmskom festivalu.
 20. 2. - U Beču počeli pregovori srpskih i kosovskih vlasti o budućem statusu Kosova.
 20. 2. - BiH dobija Predsedništvo koje čine predsednik i dva potpredsednika, s rotacijom na čelu ove institucije svakih 18 meseci
 20. 2. - Ispitivanjima na Veterinarskom fakultetu u Sarajevu danas je i službeno potvrđeno postojanje tipa H5 virusa ptičije gripe kod labudova dovezenih sa Malog plivskog jezera kod Jajca.
 21. 2. - Tanjug i Srna izveštavaju o hapšenju Ratka Mladića, ali to se nije dogodilo.
 22. 2. - U iračkom gradu Samari dignuta u zrak kupola džamije Al Askari - jedne od najvećih šijitskih svetišta, nakon čega su širom Iraka počeli vjerski sukobi između sunita i šijita.
 27. 2. - Pred Međunarodnim sudom pravde u Hagu počela rasprava po tužbi BiH protiv Srbije i Crne Gore za agresiju i genocid.

 28. 2. - Milorad Dodik po drugi put premijer Republike Srpske (do 2010).
 28. 2. - U Crnoj Gori postignut je sporazum da se referendum o odvajanju od Srbije održi 21. maja 2006.

Mart/Ožujak 
 5. 3. - Milan Babić, lider RSK, izvršio samoubojstvo u svojoj ćeliji u Haaškom tribunalu.
 5. 3. - 78. dodjela Oscara: po tri nagrade su dobili Crash (najbolji film) od osam nominacija, Brokeback Mountain od osam, Memoirs of a Geisha od šest i King Kong od četiri.
 6. 3. - Vladika vranjski Pahomije Gačić oslobođen optužbe za protivprirodni blud nad maloletnim dečacima.
 9. 3. - Ptičji grip: Labud kod Bačkog Monoštora (blizu Sombora) bio zaražen smrtonosnim virusom H5N1.
 9. 3. - Od strane općinskog suda u Banja Luci osuđen ratni zločinac Milanko Vujanović za ratne zločine počinjene nad civilnim stanovništvom u mjestu Blagaj Rijeka, Bosanski Novi.
 9. 3. - Eurimage, fondacija za podršku kinematografske koprodukcije Vijeća Evrope, izrazila je u četvrtak zabrinutost zbog zabrane emitiranja bosanskohercegovačkog filma "Grbavica" na teritoriji Republike Srpske.
 10. 3. - Agim Čeku je novi premijer Kosova i Metohije (do 2010).
 10. 3. - Mars Reconnaissance Orbiter ušao u orbitu Marsa.

 11. 3. - Bivši predsjednik Srbije i Savezne Republike Jugoslavije, Slobodan Milošević, umro u pritvoru Haaškog tribunala - u Beograd dopremljen 15. marta, izložen u Muzeju "25. maj" 16., u Požarevcu sahranjen 18. marta.
 11. 3. - Sastav No nejm pobedio na Evropesmi-Europjesmi 2006. sa pesmom "Moja ljubavi" (ispred Flamingosa i Luisa) nakon izraženo podeljenog glasanja žirija. "Haos" u Sava centru.
 15. 3. - Odlukom Haškog suda bivši komandanti Armije BiH Enver Hadžihasanović i Amir Kubura, prvostepenom su presudom osuđeni na 5 odnosno 2,5 godine zatvora. Njih je tribunal optužio za ratne zločine nad hrvatskim i srpskim civilima u srednjoj Bosni od 1993. do 1995. U kaznu će biti uračunato vrijeme provodeno u pritvoru, u skladu s time Kuburi za mjesec dana ističe puna kazna.
 17. 3. - Danas bit će održana prva tehnička runda pregovora između Bosne i Hercegovine i Evropske unije o Sporazumu o stabiliziranju i pridruživanju u Sarajevu. Tema je slobodna trgovina.
 18. 3. - Razgovori lidera sedam bh. političkih stranaka rezultirali su dogovorom o promjenama Ustava Bosne i Hercegovine. Stranke su danas usaglasile i jedino preostalo pitanje koje se odnosilo na način izbora kandidata za bh. predsjedništvo.
 18. 3. - Omladinski protesti u Francuskoj protiv novog radnog ugovora: masovno okupljanje u Parizu nakon kojeg grupa huligana izaziva nerede (protesti traju od februara do aprila).
 19. 3. - Aleksandar Lukašenko velikom većinom dobio novi mandat predsednika Bjelorusije - na protestima opozicije uhapšeno nekoliko stotina ljudi.
 20. 3. - Srbija i Crna Gora se zvanično povukla sa Pesme Evrovizije 2006.
 21. 3. - Slanjem prve poruke započeo rad na projektu Twitter, radna verzija lansirana u julu/srpnju.
 22. 3. - Jugozapadnu Srbiju pogodio zemljotres jačine 4,5 stepeni Rihterove skale
 22. 3. - Poplave, klizišta i odroni ugrožavaju brojna naselja i puteve u Srbiji. Na teritoriji opštine Trstenik proglašeno je stanje elementarne nepogode (najteža situacija na području Bogdanja). Inače, danas je Svjetski dan zaštite voda.
 23. 3. - Objavljen amaterski snimak kako četiri člana DPS-a pokušavaju da potkupe jednog glasača da na referendumu glasa za nezavisnost Crne Gore.
 23. 3. - Rijeka Bosna izlila se u centru Maglaja. Kiša koja bez prestanka pada od jučer, svakog sata podiže također nivo vode u akumulaciji jezera Modrac. Iz Kantonalne uprave najavljuju i mogućnost evakuacije stanovništva u općinama Lukavac, Gračanica i Doboj-Istok. Stanje se pogoršalo i uz rijeku Spreču.
 26. 3. - Parlamentarni izbori u Ukrajini, najviše glasova za Partiju regiona Viktora Janukoviča, veliki skok za Blok Julije Timošenko.
 28. 3. - Na parlamentarnim izborima u Izraelu najviše glasova dobila stranka Kadima na čelu s Ehudom Olmertom.
 29. 3. - Potpuna pomrčina Sunca, vidljiva u Brazilu, srednjem Atlantiku, Africi (na linija Gana - SZ Egipat), Turskoj, Gruziji, Rusiji, Kazahstanu i Mongoliji. Iz Hrvatske i Srbije je bila vidljiva djelomična pomrčina Sunca.
 30. 3. - Železnice Srbije pustile u saobraćaj deset polovnih vozova iz Švedske, ministar Velimir Ilić priznaje neke propuste.
 31. 3. - Ustavni sud BiH utvrdio je da grb i zastava FBiH kao i grb i himna Republike Srpske nisu u skladu s Ustavom Bosne i Hercegovine.

April/Travanj 
 6. 4. - Slučaj Holmec: Slovenija odbacila optužbe za ratne zločine 1991. godine na graničnom prelazu Holmec prema Austriji, nakon što je objavljen snimak u kojem slovenački vojnici navodno ubijaju vojnike JNA koji su se predali.
 10. 4. - U Italiji koalicija desnog centra na čelu s premijerom Silvijem Berlusconijem izgubila parlamentarne izbore od koalicije lijevog centra na čelu s Romanom Prodijem (premijer do 2008).
 11. 4. - Venus Express ušao u orbitu Venere.
 11. 4. - Iranski nuklearni program: predsednik Mahmoud Ahmadinejad objavio da je u zemlji proizvedeno nekoliko grama obogaćenog uranija.
 12. 4. - Nivo Dunava kod Zemunskog keja dostiže rekordnih 760 cm. Priobalje je poplavljeno a voda je stigla do same ivice keja. U Beogradu je danas palo 35 litara kiše po metru kvadratnom.
 12. 4. - Uhapšen Goran Kljajević, predsednik Trgovinskog suda (i brat Marka Kljajevića, predsednika sudskog veća u procesu za Đinđićevo ubistvo), označen kao jedan od organizatora "stečajne mafije" (uhapšeno još nekoliko osoba). Raspisana poternica za Slobodanom Radulovićem, bivšim direktorom C marketa.
 14. 4. - Počeli arheološki radovi na brdu Visočica kod Visokog za koje se smatra da krije prvu Bosansku piramidu Sunca - bh. arheolozi traže nekoliko dana kasnije da se ponište dozvole za ovo.
 17. 4. - Skupština Srbije usvojila Zakon o rehabilitaciji koji se odnosi na političke i ideološke žrtve od 6. aprila 1941 (stupio na snagu 25. 4.).
 20. 4. - RRA izdala nacionalne dozvole za emitovanje u Srbiji: TV Pink, TV Foks, TV B92, TV Avala i jednu zajedničku za Happy TV/TV Košava.
 23. 4. - Drugi krug izbora u Mađarskoj: najviše glasova za vladajuće socijaliste Ferenca Gyurcsanya.
 25. 4. - Tužilaštvo za ratne zločine Srbije je podiglo optužnicu protiv osam osoba za Masakr u Suvoj Reci na Kosmetu 1999.
 25. 4. - Otkrivena nova masovna grobnica u Potočarima, stotinjak metara udaljenosti od Memorijalnog centra.
 26. 4. - Aprilski paket ustavnih promjena: poslanici Parlamentarne skupštine Bosne i Hercegovine propustili usvojiti predviđene izmjene Ustava BiH - nedostajala dva glasa.
 26. 4. - U Hagu počelo suđenje Jadranku Prliću, bivšem premijeru Herceg-Bosne.
 26. 4. - Po odluci RRA ugašeni predajnici beogradske BK televizije, ubrzo prestaje i emitovanje preko kabla.
 travanj - U Hrvatskoj izbila afera Brodosplit - štetni ugovori o gradnji tankera za njemačkog brodovlasnika.

Maj/Svibanj 
 1. 5. - bolivijski predsjednik Evo Morales proglasio nacionalizaciju nalazišta zemnog plina.
 2. 5. - Jasna Šekarić osvojila zlatnu medalju na Svetskom kupu u Brazilu (malokalibarski pištolj).
 3. 5. - Evropska komisija je odložila pregovore o približavanju SCG EU zbog izostanka predaje Mladića Haškom tribunalu. Del Ponte rekla je da se pre 10 dana znalo gde je Mladić; Miroljub Labus podneo ostavku zbog prekida pregovora.
 5. 5. - Ugašen Treći kanal RTS.
 8. 5.? - Završena rekonstrukcija Nemanjine ulice u Beogradu.
 10. 5. - Branimiru Glavašu ukinut zastupnički imunitet za slučaj "garaža" 
 11. 5. - Patrijarh Pavle poručio u pismu predsedniku Maroviću da nije u mogućnosti da ga primi i nedvosmisleno se založio za očuvanje državne zajednice Srbije i Crne Gore.
 15. 5. - Giorgio Napolitano postaje predsjednikom Italije (do 2015).
 17. 5. - FC Barcelona je osvojila nogometnu Ligu prvaka pobjedivši u finalnoj utakmici Arsenal FC rezultatom 2:1.
 18 - 20. 5. - Eurosong 2006 u Atini: pobedio Lordi iz Finske, Hari Mata Hari iz BiH 3. ("Lejla"), Severina iz Hrvatske 12. ("Moja štikla").
 21. 5. -  Održan Referendum o nezavisnosti Crne Gore - 55,5% je "za" (bilo potrebno 55%).
 26. 5. - Dušan Kovačević, ambasador SCG u Portugalu, podržao poziv princa Aleksandra Karađorđevića da se u Srbiji uspostavi parlamentarna monarhija
 26. 5. - Dragoje Paunović osuđen od strane Ustavnog suda Bosne i Hercegovine na 20 godina zatvora za zločin protiv čovječnosti počinjen na teritoriji općine Rogatica u 1992. godini.
 27. 5. - U Srbiji uhapšeno 25 osoba optuženih za zloupotrebe na naplatnim rampama na auto-putu Beograd-Niš ("drumska mafija").
 27. 5. - Zemljotres na Javi, 5.782 mrtvih.
 28. 5. - Početak višegodišnje erupcije blatnog vulkana kod Sidoardža na istočnoj Javi u Indoneziji.
 28. 5. - Naftovod Baku-Tbilisi-Džejhan, dužine 1774 km - prva nafta stigla iz Azerbejdžana u tursku sredozemnu luku Džejhan.
 29. 5. - Eksplozija u vojnoj fabrici u Bariču, poginula tri radnika.
 31. 5. - U Crnoj Gori potvrđeno da je za nezavisnost glasalo preko 55% izašlih glasača, Vlada Republike Srbije konstatovala da Srbija postaje sledbenik DZ SCG.

Jun/Lipanj 

 maj/jun - Protesti protiv NATO-a u Feodosiji na Krimu, nakon dolaska američkog vojnog osoblja radi vežbe Sea Breeze 2006 zakazane za jul.
 3. 6. - Crna Gora svečano proglasila nezavisnost, nakon 88 godina u širim tj. saveznim državama.
 3. 6. - Ubijen Zoran Vukojević, zaštićeni svedok na suđenju "Zemunskom klanu" (Sretko Kalinić priznao 2010).
 5. 6. - Srbija zvanično preuzela nadležnosti bivše SCG (i postala nezavisna). Zastava Srbije ispred UN u Njujorku postavljena 8. juna.
 6. 6. - Milorad Dodik izjavio da je referendum u RS "mogućnost koja može da se dogodi u budućnosti".
 6. 6. - Poslanik SRS nazvao rođake ministarke Dulić-Marković ustašama, poslanici G17 Plus napustili zasedanje.
 7. 6. - U Iraku ubijen Abu Musab al-Zarkavi, jordanski terorista i tamošnji vođa Al Kaide.
 9. 6. do 9. 7. - Svjetsko prvenstvo u nogometu - Njemačka 2006. - Italija 1, Hrvatska 22, Srbija i Crna Gora 32.
 9. 6. - Srpski teniser Nenad Zimonjić je sa Slovenkom Katarinom Srebotnik osvojio finale u mešovitom dublu na Rolan Garosu.
 14. 6. - Vlada Srbije odlučila da prizna Crnu Goru, crnogorski državljani koji žive u Srbiji mogu postati i srpski državljani.
 16. 6. - Šefovi država EU u Briselu usvojili Deklaraciju o Zapadnom Balkanu.
 17. 6. - Svetlana Ceca Ražnatović izdaje album "Idealno loša" i promoviše ga na Ušću u Beogradu pred 150.000 fanova.
 18. 6. - Na referendumu u Kataloniji 75% birača podržalo novi statut koji bi je odredio kao zasebnu naciju unutar Španije sa širokom samoupravom.
 22. 6. - Stalni savjet OSCE-a formalno je potvrdio da je Crna Gora postala 56. članica te međunarodne organizacije.
 25. 6. - Blizu granice sa Pojasom Gaze otet/zarobljen izraelski vojnik Gilad Shalit (razmenjen 2011).
 27. 6. - Haški tribunal osudio Nasera Orića na dve godine zatvora i pustio ga na slobodu.
 28. 6. - Crna Gora postala 192. članica UN.
 28. 6. - Započela izraelska vojna operacija Letnje kiše protiv Hamasa u Pojasu Gaze (traje do novembra).
 28. 6. - SAD povukle snage s Islanda - raspuštene Iceland Defense Force.

Jul/Srpanj 
 1. 7. - Počeo saobraćaj na željezničkoj pruzi Qingzang, vezom Tibeta sa ostatkom NR Kine.
 2. 7. - Na predsjedničkim izborima u Meksiku službeno pobijedio Felipe Calderon, što je izazvalo višemjesečne proteste.
 3. 7. - Počela pobuna zatvorenika u beogradskom Centralnom zatvoru, odbijaju hranu, neki su zašili usne.
 4. 7. - U trećem kolu na trećem grend slem turniru u godini, na Vimbldonu, srpska teniserka Jelena Janković pobedila aktuelnu šampionku Venus Vilijams.
 6. 7. - Posle 44 godine otvoren za promet himalajski prevoj Nathu La između Indije i Kine.
 8. 7. - Nenad Zimonjić i Fabris Santoro zauzeli drugo mesto u muškom dublu na ovogodišnjem Vimbldonu.
 9. 7. - Pobjednik Svjetskog prvenstva u fudbalu postala reprezentacija Italije.
 12. 7. - Izraelsko-libanonski rat 2006. počeo nakon što je Hezbollah oteo dvojicu izraelskih vojnika (traje do 14. kolovoza).

 15. 7. - Pokrenut Twitter.
 jul - Vrući talas u Evropi 2006.: najtopliji zabeleženi mesec u nekoliko zemalja zapadne i srednje Evrope; slično i u SAD.
 21. 7. - Havijer Klemente postao novi selektor srpske fudbalske reprezentacije (do 2007).
 22. 7. - Srpskohrvatska Wikipedija ima 5.000 članaka.
 23. 7. - Zgrada ranije Savezne skupštine pripala Narodnoj skupštini Srbije.
 23. 7. -  Završeno Evropsko košarkaško prvenstvo za mlađe od 20 u Izmiru: Srbija i Crna Gora 1, Hrvatska 5. Poslednje izvođenje "Hej Sloveni"?
 23. 7. - Novak Đoković osvojio u Amersfoortu prvu ATP titulu (Dutch Open), čime je obezbedio ulazak među prvih 30 igrača sveta.
 24. 7. - Bečki pregovori o Kosovu: sastanak predsednikâ Tadića i Sejdiua i premijerâ Koštunice i Čekua.
 30. 7. - Masakr u Kani: izraelski vazdušni napad u južnom Libanu dovodi do 28 mrtvih civila, uključujući 16 dece, i 13 nestalih.
 31. 7. - Kubanski predsjednik Fidel Castro iz zdravstvenih razloga prenio svoje ovlasti na brata Raula.
 31. 7. - Srbijanskog mobilnog operatera "Mobi 63" kupio norveški Telenor za 1,513 milijardi eura (→ Telenor Srbija).

Avgust/August/Kolovoz 

 4. 8. - Viktor Janukovič novi ukrajinski premijer (do decembra 2007).
 12. 8. - Olivera Jevtić osvojila je srebrnu medalju u maratonu na Evropskom prvenstvu u atletici u Geteborgu - prva medalja za samostalnu Srbiju.
 14. 8. - Primirjem završen Izraelsko-libanonski sukob.
 19. 8. do 3. 9. - U Japanu održano Svjetsko prvenstvo u košarci (Srbija i Crna Gora izgubila od Španije u 1/16 finala).
 21. 8. - Srpska teniserka Ana Ivanović osvojila prvi Tier 1 turnir (drugi VTA turnir u karijeri) u Montrealu pobedivši u finalu Martinu Hingis rezultatom 2:0 (6:2, 6:3).
 23. 8. - Natasha Kampusch pobjegla je od otmičara, Wolfganga Priklopila, nakon što je držana u zatvoreništvu duže od osam godina.
 24. 8. - Planeta Pluton degradirana u patuljastu planetu.
 26. 8. - Bačena bomba u kafić "Dolče vita" u severnoj Kosovskoj Mitrovici, 9 povređenih.
 28. 8. - Marko Kljajević, predsedavajući sudskog veća na suđenju za Đinđićevo ubistvo, zatražio da bude razrešen sudijske dužnosti (nasleđuje ga Nata Mesarović 6. 9.).
 28. 8. - Sukob iračke vojske i šiitske milicije Muktade el Sadra u gradu Divanija - poginulo 50 pobunjenika i 23 vojnika.
 30. 8. - Nemački časopis Theater heute proglasio je dramsku spisateljicu Biljanu Srbljanović najboljim inostranim piscem u sezoni 2005/06.

Septembar/Rujan 

 1. 9. - Joachim Rücker je novi šef UNMIK-a (do juna 2008).
 1. 9. - Novi vlasnici Večernjih novosti, najveći među njima je austrijska firma "Ardos Holding GmbH" (iza koje navodno stoji Milan Beko ).
 4. 9. - Prirodnjak Stiv Irvin poginuo od uboda raže.
 10. 9. -  Vaterpolo reprezentacija Srbije osvojila je na Tašmajdanu titulu šampiona Evrope pobedivši reprezentaciju Mađarske sa 9:8 (2:4, 4:1, 2:3, 1:0), Hrvatska 7.
 10. 9. -  Koalicija DPS-SDP osvojila apsolutnu većinu na parlamentarnim izborima u Crnoj Gori.
 10. 9. - Pucnjava na lokalnim izborima u Novom Pazaru, ubijen jedan kandidat.
 11. 9. - George Tupou V je novi kralj Tonge (do 2012.).
 15. 9. - Počela prva sezona Velikog Brata u Srbiji u kojoj se proslavio Miki Đuričić.
 17. 9. - Srbijanska TV Avala počinje da emituje program (ugašena 2012.).
 18. 9. - U demonstracijama u Budimpešti povređeno je 200 ljudi. Povod je snimak u kome premijer Ferenc Đurčanj priznaje da je lagao.
 18. 9. - Predsednik Skupštine Kosova i Metohije Kolj Beriša preti pobunom ako ne dođe do nezavisnosti Kosova i Metohije.
 18. 9. - Prvi broj besplatnih dnevnih novina "24 sata" u Srbiji.
 19. 9. - Vojska u Tajlandu izvršila državni udar dok se premijer Taksin Šinavatra nalazio na samitu UN u Njujorku.
 19. 9. - U Klini četvoro Srba povređeno od bombe ubačene u stan.
 20. 9. - Savet Evrope pripremio nacrt rezolucije u kojoj se predlaže tzv. „uslovna nezavisnost“ za Kosovo i Metohiju.
 26. 9. - Dvoslovna skraćenica za Srbiju je "RS", troslovna "SRB".
 26. 9. - U Banjaluci potpisan Sporazum o uspostavljanju specijalnih i paralelnih odnosa između Srbije i Republike Srpske (Tadić i Koštunica s jedne te Čavić i Dodik s druge strane).
 27. 9. - Haški tribunal proglasio Momčila Krajišnika krivim za ratne zločine u BiH i osudio na 27 godina zatvora, ali ga je oslobodio optužbe za genocid (kasnije smanjeno na 20 godina, pušten 2013).
 29. 9. - Osnovana Specijalna brigada Vojske Srbije.
 29. 9. - Gol Transportes Aéreos Flight 1907, sudar putničkog i poslovnog aviona iznad Brazila, 154 mrtvih, svi sa putničkog aviona.
 30. 9. - Skupština Srbije usvojila predlog novog ustava koji treba biti potvrđen na referendumu krajem oktobra.

Oktobar/Listopad 
 1. 10. -  U Bosni i Hercegovini održani opšti izbori. Novi članovi Predsedništva BiH su Nebojša Radmanović, Željko Komšić i Haris Silajdžić. U Republici Srpskoj pobedila SNSD Milorada Dodika, dok su u Federaciji BiH većinu u parlamentu osvojile stranke SDA, Stranka za BiH i HDZ.
 1. 10. - Članovi srpske vlade iz G17 Plus dali ostavke, ali ostaju dok Skupština to ne konstatuje.
 2. 10. - Čovek nejasnih motiva ubio pet devojčica u amiškoj školi u Pensilvaniji.
 4. 10. - Željko Šturanović biće novi mandatar za sastav vlade Crne Gore.
 5. 10. - Pobuna u niškom zatvoru, širi se i na Mitrovački i Požarevački zatvor.
 7. 10. - Ubijena ruska novinarka Ana Politkovskaja.
 9. 10. - Severna Koreja izvršila prvu probu atomskog oružja.
 10. 10. - Mlada fudbalska reprezentacija Srbije pobedila Švedsku u gostima sa 5:0 i obezbedila prolaz na EP 2007.
 10. 10 - U mostarskom naselju Jasenica pogođena džamija ručnim bacačem.
 13. 10. - Ban Ki-Mun će biti osmi generalni sekretar Ujedinjenih nacija.
 14. 10. - Na 18. svjetskom prvenstvu u karateu, koje se održava u finskom gradu Tampereu, seniorska reprezentacija BiH osvojila je drugo mjesto.
 14. 10. - Savet bezbednosti UN jednoglasno uveo sankcije Severnoj Koreji.
 15. 10. - Vladimir Kramnik je prvi neosporni svetski šampion u šahu posle 13 godina, pobedivši Veselina Topalova sa 6:6, 8½:7½ u "meču ujedinjenja".
 17. 10. - Bh. turističko-promotivni film "Enjoy Life" ("Uživaj život u BiH") osvojio je prvu nagradu na 9. međunarodnom festivalu turističkog filma SW ITF 2006 'CRO održanom u Splitu od 11. do 14. oktobra.
 17. 10. - Samit šefova država jugoistočne Evrope u Karađorđevu.
 19. 10. - U vojnom skladištu na Karađorđevom brdu kod Paraćina desila se serija snažnih eksplozija. Lakše povređeno nekoliko građana.
 19. 10. - Emir Kusturica će biti odlikovan najvećim francuskim priznanjem iz oblasti kulture, ordenom Viteza umetnosti i književnosti.
 23. 10. - Na lokalnim izborima u Ljubljani sa 63 odsto glasova pobedio Zoran Janković.
 24. 10. - NASA-ina svemirska letjelica MESSENGER po prvi put je proletela pored Venere na svom putu do Merkura.
 28 - 29. 10. -  U Republici Srbiji se održava dvodnevni referendum o predlogu novog ustava (izlaznost 54,91 %, "za" je 53,04 %).
 30. 10. - U Sarajevu predstavljen T3, prvi alternativni bh. telekom operater.

Novembar/Studeni 
 oktobar-novembar - Na Filozofskom fakultetu u Beogradu organizovani protesti i blokada zbog školarina i nejasnih kriterijuma za određivanje zvanja (mastera).
 2. 11. - Aleksandra Kovač dobila MTV evropsku muzičku nagradu za najbolje regionalno muzičko delo.
 5. 11. - Sadam Husein osuđen na smrt.
 5. 11. - Predsednički i parlamentarni izbori u Nikaragvi, pobeda Daniela Ortege i Sandinista.
 6. 11. - U Sarajevu dužnost preuzela 3 nova člana Predsjedništva BiH - Haris Silajdžić, Nebojša Radmanović i Željko Komšić.
 7. 11. - Na redovnim izborima za Kongres SAD američki demokrati od republikanaca preuzeli većinu u Zastupničkom domu i Senatu.
 7. 11. - U Hagu počelo suđenje Šešelju (predao se 2003.).
 8. 11. -  Srbija dobila novi Ustav, koji u preambuli definira Kosovo kao sastavni dio zemlje.
 9. 11. - Islamska zajednica BiH objavila proširenu Rezoluciju u kojoj se potvrđuje privrženost "tradicionalnom Islamu" i Islamu baziranom na Hanefijskom mezhebu, i to povodom dešavanja u nekim džamijama u Sandžaku gdje je dolazilo do razmimoilaženja u načinu izvršavanja islamskih obaveza.
 10. 11. - Nakon što je parlament usvojio Ustavni zakon o sprovođenju Ustava, predsednik Republike Srbije, Boris Tadić, raspisao parlamentarne izbore u Srbiji za 21. januar 2007.
 10. 11. - Vojislav Šešelj započeo štrajk glađu u pritvoru Haškog tribunala.
 12. 11. - Južna Osetija se na referendumu izjasnila za nezavisnost od Gruzije.
 13. 11. - Čelnik SNSD-a Milorad Dodik najavio organizovanje referenduma o reformi policije u BiH.
 14. 11. - Kompanije Delta M iz Srbije i Agrokor iz Hrvatske objavile stvaranje strateškog partnerstva.
 14. 11. - Sud BiH osudio Radovana Stankovića na 16 godina zatvora za zločin protiv čovječnosti počinjen na području Foče u periodu od aprila 1992. do februara 1993. godine.

 16. 11. -  Svetsko prvenstvo u odbojci za žene 2006. u Japanu: Rusija 1, Brazil 2, Srbija i Crna Gora 3.
 17. 11. - U Pančevu pojačano aerozagađenje i koncentracija benzena iznosi 16,3 μg/m³, a ukupno redukovanog sumpora 5,1 μg. Građani protestuju ispred zgrade Vlade Srbije.
 17. 11. - Sud BiH nepravomoćno osudio bivšeg člana Predsjedništva BiH i predsjednika HDZ-a Dragana Čovića na pet godina zatvora zbog zloupotrebe položaja ministra finansija Federacije BiH 2000. godine.
 21. 11. - Otvoren Tower Centar Rijeka. 
   21. 11. - U Libanu ubijen političar Pierre Amine Gemayel, protivnik sirijskog uticaja.
 23. 11. - Bivši ruski obaveštajac Aleksandar Litvinenko je preminuo u Univerzitetskoj bolnici u Londonu, najverovatnije usled posledica trovanja.
 23. 11. - Napad auto-bombama i granatama na bagdadski Sadr City u kome žive šiiti, najmanje 215 mrtvih.
 26. 11. - Bitka kod grada Malakal u južnom Sudanu trajala je do 29. novembra, poginulo 150 ljudi, ranjeno 400.
 29. 11. - NATO na samitu u Rigi odobrio ulazak Srbije, Bosne i Hercegovine i Crne Gore u Partnerstvo za mir.
 30. 11. - Žalbeno veće Haškog tribunala osudilo generala VRS Stanislava Galića na doživotni zatvor zbog granatiranja i opsade Sarajeva.

Decembar/Prosinac 
 2. 12. - Radikalski miting podrške Vojislavu Šešelju ispred američke ambasade u Beogradu, oko 25.000 prisutnih.
 5. 12. - Telekom Srbija dao najbolju ponudu za kupovinu 65 odsto državnog kapitala Telekoma Srpske.
 5. 12. - Vojni udar na Fidžiju (napetost između domaćih i indijskih Fidžijanaca).
 7 - 10. 12. -  Europsko prvenstvo u plivanju u kratkim bazenima 2006. (Helsinki): Milorad Čavić (SR) uzeo zlato i srebro, Aleksej Puninski (HR) zlato.
 8. 12. - Iz Haga saopšteno da je Vojislav Šešelj prekinuo štrajk glađu.
 10. 12. - Bivši čileanski predsednik Augusto Pinoče preminuo je u bolnici u Santjagu, u 91. godini, nakon srčanog udara.
 11. 12. - Meksički narko rat počinje kada predsednik Calderon pošalje vojsku protiv nasilja u državi Michoacán (do 2012. zvanično 60.000 mrtvih i još nije gotovo).
 14. 12. - Bosna i Hercegovina, Srbija, te Crna Gora postale članice NATO programa Partnerstvo za mir.
 14. 12. - Vrhovni sud Srbije ukinuo presudu u slučaju "Ovčara" - ponovno suđenje.
 17. 12. - 78,4 dinara za euro (isto kao u decembru 2004. i oktobru 2000.).
 19. 12. - Na samitu premijera u Bukureštu potpisano proširenje Srednjeevropskog sporazuma o slobodnoj trgovini (CEFTA) - Bosna i Hercegovina, Srbija, Crna Gora, Unmik/Kosovo, Albanija i Moldova (od ranije Hrvatska, do 2013, i Makedonija; Rumunija i Bugarska izlaze 1. 1.).
 19. 12. - Suđenje medicinskim djelatnicima u Libiji: palestinski doktor i pet bugarskih sestara ponovo osuđeni na smrt.
 20. 12. - Rat u Somaliji (2006-2009) počinje etiopskom intervencijom protiv Unije islamskih sudova.
 20. 12. - Sukob starog i novog bratstva svetogorskog manastira Esfigmen, sedam povređenih.
 25. 12. - Time-ova Osoba godine: "Ti", tj. korisnici interneta koji mu doprinose sadržaj.
 26. 12. - U eksploziji naftovoda u Nigeriji poginulo 265 ljudi a na desetine je teško povređeno.
 30. 12. - Pogubljen bivši irački diktator Sadam Husein.
 31. 12. - Srbijanska televizija "Fox" počinje da emituje program (od 2010. Prva srpska televizija).

Kroz godinu

Godišnjice/Obljetnice 
 400. obljetnica rođenja Rembrandta.
 250. obljetnica rođenja Wolfganga Amadeusa Mozarta.
 150. obljetnica rođenja Nikole Tesle, Sigmunda Freuda, Georgea Bernarda Shawa, Woodrowa Wilsona i J. J. Thomsona.
 100. obljetnica rođenja dr. Hansa Aspergera, otkrivača Aspergerova sindroma.
 100. obljetnica rođenja Borisa Papandopula

Rođenja 

 19. 1. - Lana Pudar, bh. plivačica

Smrti

Januar/Siječanj 
 1. 1. - Dragan Lukić, srpski pisac za decu (* 1928.)
 2. 1. - Đurđevka Čakarević, operska pevačica (* 1923.)
 4. 1. - Nijaz Abadžić, bh. novinar, publicista i urednik FTVBiH (* 1935)
 4. 1. - Maktoum bin Rashid Al Maktoum, premijer UAE (* 1943)
 6. 1. - Lou Rawls, američki pjevač (* 1933.)
 7. 1. - Heinrich Harrer, alpinista i književnik (* 1912)
 8. 1. - Bogdan Brukner, arheolog, akademik (* 1931)
 10. 1. - Fadil Toskić, bosanskohercegovački pjevač
 14. 1. - Shelley Winters, američki glumica (* 1920.)
 15. 1. - Jaber Al-Ahmad Al-Jaber Al-Sabah, emir Kuvajta (* 1926)
 19. 1. - Wilson Pickett, američki pjevač (* 1941.)
 21. 1. - Ibrahim Rugova, predsednik Kosova (* 1944.)
 24. 1. - Chris Penn, američki glumac (* 1965.)
 24. 1. - Božidar Prodanović, slikar i profesor (* 1923)
 25. 1. - Borislav Ćorković Reba, košarkaški trener (* 1933)
 26. 1. - Jure Bilić, bivši hrvatski političar (* 1922)
 27. 1. - Johannes Rau, njemački političar i predsjednik (* 1931.)
 27. 1. - Nikica Kalogjera, dirigent, kompozitor, aranžer (* 1930)
 28. 1. - Duško Trifunović, srpski književnik (* 1933.)
 30. 1. - Slobodan Boda Marković, reditelj, urednik Dramskog programa Radio Beograda (* 1935)

Februar/Veljača 
 4. 2. - Betty Friedan, feministkinja (* 1921)
 11. 2. - Peter Benchley, američki književnik (* 1940.)
 15. 2. - Josip Vrhovec, bivši hrvatski političar (* 1926)
 17. 2. - Miodrag Trajković, profesor i diplomata (* 1937)
 21. 2. - Mirko Marjanović, privrednik, bivši premijer Srbije (* 1937.)
 24. 2. - Dennis Weaver, američki glumac (* 1924.)

Mart/Ožujak 
 3. 3. - Rudi Debijađi, pukovnik, profesor VMA u Beogradu, akademik (* 1920)
 5. 3. - Milan Babić, bivši vođa RSK (* 1956)
 6. 3. - Frano Cetinić, filozof i novinar (* 1947)
 7. 3. - Ali Farka Touré, maliski muzičar (* 1939)
 9. 3. - John Profumo, britanski političar (* 1915)
 11. 3. - Slobodan Milošević, bivši predsednik Srbije i SRJ (* 1941)
 22. 3. - Miloš Šumonja, general-pukovnik JNA, bivši načelnik Generalštaba, narodni heroj (* 1918)
 25. 3. - Danilo Lazović, srpski glumac (* 1951.)
 25. 3. - Enes Bajramović, muzičar, kompozitor (* 1951)
 27. 3. - Stanisław Lem, poljski SF pisac (* 1921.)
 27. 3. - Radivoje Popović, advokat (* 1926)
 28. 3. - Jelka Kljajić-Imširović, sociolog (* 1947)
 28. 3. - Aleksandar Nenadović, novinar, glavni i odgovorni urednik "Politike" (* 1927)
 28. 3. - Caspar Weinberger, američki političar (* 1917)
 29. 3. - Zoran Bečić, bosanskohercegovački glumac (* 1939)
 29. 3. - Milan Radovanović, bivši zamenik spec. tužioca za org. kriminal u Srbiji (*
 31. 3. - Mensur Čamo, novinar, urednik "Slobodne Evrope" (* 1955)

April/Travanj 
 6. 4. - Vojislav Vojkan Melić, fudbaler, kapiten Crvene Zvezde (* 1940)
 6. 4. - Miroslav Pečujlić, prof. Pravnog fakulteta, rektor Beogradskog univerziteta (* 1929)
 8. 4. - Andrija Mugoša, bivši crnogorski političar (* 1910)
 10. 4. - Dragan Kosovac, slikar (* 1952)
 11. 4. - Majda Sepe, slovenačka pevačica (* 1937)
 14. 4. - Mahmut Bakali, kosovsko-albanski političar (* 1936)
 22. 4. - Alida Valli, glumica (* 1921)
 24. 4. - Cvetko Lainović, akademski slikar (* 1931)
 27. 4. - Branko Sbutega, župnik u Dobroti (* 1952)
 29. 4. - John Kenneth Galbraith, ekonomista (* 1908)

Maj/Svibanj 
 3. 5. - Karel Apel, holandski slikar. (* 1921.)
 10. 5. - Srđan Jaćimović, srpski kompozitor. (* 1960.)
 11. 5. - Zoran Gluščević, književnik, kritičar, urednik knjiž. časopisa (* 1926)
 11. 5. - Floyd Patterson, bokser (* 1935)
 13. 5. - Jaroslav Pelikan, američki istoričar (* 1923)
 19. 5. - Vladimir Pantić, citolog i komp. neuroendokrinolog, srpski akademik (*1921)
 19. 5. - Arsenije Milošević, TV reditelj (* 1931)
 19. 5. - Slobodan Boda Anastasijević, novinar i urednik Radio Beograda (* 1927)
 22. 5. - Ljubica Adžović, glumica naturščik (* 1922)
 23. 5. - Žarko Milanović, pravnik, violinista, muzički pedagog, šef Narodnog orkestra RTB (* 1920)
 28. 5. - Miloš Gvozdenović Gvozden, srpski slikar (* 1926)

Jun/Lipanj 
 7. 6. - Abu Musab al-Zarkavi, vođa Al Qaede u Iraku (* 1966)
 12. 6. - György Ligeti, kompozitor (* 1923)
 13. 6. - Miroslav Mitrović, spiker, tvorac "Vesele večeri" (* 1920)
 18. 6. - Adi Lukovac, muzičar (* 1970)
 23. 6. - Aaron Spelling, američki TV-producent (* 1923.)
 23. 6. - Damir Mejovšek, hrvatski dramski umjetnik (* 1933.)
 27. 6. - Branislav Ciga Jerinić, srpski glumac (* 1932.)
 28. 6. - Slobodan Janković, srpski košarkaš (* 1963);
 28. 6. - Emil Cossetto, hrvatski skladatelj i dirigent (* 1918.)

Jul/Srpanj 
 1. 7. - Ryutaro Hashimoto, japanski političar (* 1937)
 4. 7. - Vasko Lipovac, hrvatski akademski slikar i kipar (* 1931.)
 7. 7. - Syd Barrett, muzičar grupe Pink Floyd (* 1946.)
 10. 7. - Šamil Basajev, čečenski terorista. (* 1965.)
 13. 7. - Bora Roković, džez muzičar itd (* 1925)
 14. 7. - Marija Ancila Bubalo, hrvatska i bosanskohercegovačka pjesnikinja (* 1943.)
 14. 7. - Dragomir Felba, srpski glumac (* 1921.)
 15. 7. - Mladen Bata Vranešević, muzičar ("Laboratorija zvuka") (* 1947)
 16. 7. - Ivo Fabijan, glazbenik, pjevač (* 1950)
 17. 7. - Mickey Spillane, autor krimi-romana (* 1918)
 19. 7. - Jack Warden, glumac (* 1920)
 20. 7. - Benjamin Filipović, bosanskohercegovački režiser (* 1962)
 26. 7. - Ejub Štitkovac, novinar, književnik, publicista (* 1947)
 27. 7. - Vojislav Đurić, šef katedre za opštu književnost i teoriju na FF u Bg., akademik (* 1912)
 27. 7. - Zoran Pavlović, slikar, istoričar umetnosti, profesor (* 1932)

Avgust/Kolovoz 
 1. 8. - Mate Relja, hrvatski redatelj i scenarist (* 1922.)
 1. 8. - Stjepko Težak, jezikoslovac (* 1926)
 9. 8. - Slavko Brankov, hrvatski glumac (* 1951.)
 9. 8. - James Van Allen, fizičar (* 1914)
 16. 8. - Alfredo Stroessner, bivši diktator Paragvaja (* 1912)
 19. 8. - Marko Culej, prvi varaždinski biskup (* 1938.)
 20. 8. - Aleksandar Petrović, srpski atletski stručnjak (* 1934)
 30. 8. - Naguib Mahfouz, književnik nobelovac (* 1911)
 30. 8. - Glenn Ford, glumac (* 1916)

Septembar/Rujan 
 1. 9. - György Faludy, mađarski pisac, pesnik i prevodilac (* 1910)
 2. 9. - Willi Ninja, američki plesač i koreograf voguinga (* 1961)
 4. 9. - Petar Banićević, srpski glumac (* 1930.)
 4. 9. - Steve Irwin, prirodnjak, TV osoba (* 1962)
 8. 9. - Josip Genda, hrvatski glumac (* 1943.)
 10. 9. - Tāufaʻāhau Tupou IV, kralj Tonge (* 1918)
 12. 9. - Milorad Nikolić Popac, srpski fudbaler (* 1920)
 13. 9. - Zoran Čava Dimitrijević, fudbaler Partizana i Dinama (* 1962.)
 15. 9. - Oriana Fallaci, italijanska novinarka (* 1929)
 16. 9. - Zoran Bogavac, novinar i publicista (* 1947)
 17. 9. - Zvonko Simonović, reditelj RTS (* 1930)
 30. 9. - Pino Mlakar, baletan, koreograf, pedagog (* 1907)

Oktobar/Listopad 
 3. 10. - Branko Pešić, srpski arhitekta (* 1921)
 5. 10. - Miroslav Brozović, hrvatski nogometaš (* 1926.)
 6. 10. - Slaviša Čeković, akademski vajar (* 1954)
 7. 10. - Ana Politkovskaja, novinarka (* 1958)
 10. 10. - Milenko Šušić, fizikohemičar, akademik (* 1925)
 15. 10. - Vladislav Kaćanski, glumac (* 1950)
 15. 10. - Mirjana Stojanović, novinarka, jedan od osnivača frankofonskih udruženja u Srbiji (* 1934)
 18. 10. - Zvonko Marić, srpski fizičar i akademik (* 1931)
 27. 10. - Slavoljub Stanković - Vava, akademski vajar (* 1928)
 29. 10. - Petar Gburčik, meteorolog (* 1931)
 31. 10. - P. W. Botha, bivši predsednik Južne Afrike (* 1916)

Novembar/Studeni 
 2. 11. - Nikola Mitrović, direktor Instituta za onkologiju i radiologiju u Bg. (* 1932)
 3. 11. - Paul Mauriat, lider orkestra (* 1925)
 5. 11. - Bülent Ecevit, turski političar (* 1925)
 6. 11. - Radomir Reljić, srpski slikar (* 1938.)
 8. 11. - Basil Poledouris, kompozitor (* 1945)
 9. 11. - Markus Wolf, istočnonemački obaveštajac (* 1923)
 10. 11. - Vera Aceva, makedonska političarka i narodni heroj. (* 1919)
 10. 11. - Pero Sparavalo, novinar, ur. Tanjuga (* 1942)
 10. 11. - Jack Palance (Volodimir Palahnjuk), glumac (* 1919)
 10. 11. - Dragoljub Mančić, filmski snimatelj TV Beograd (* 1936)
 15. 11. - Ivan Đalma Marković, hrvatski nogometni trener i igrač (* 1928.)
 16. 11. - Sulejman Rebac, bosanskohercegovački nogometaš i trener (* 1929.)
 16. 11. - Milton Friedman, ekonomista nobelovac (* 1912)
 17. 11. - Ferenc Puskás, mađarski nogometaš i trener (* 1927.)
 17. 11. - Emira Karabeg, novinarka i književnica (* 1934)
 20. 11. - Robert Altman, američki redatelj, scenarist i producent (* 1925.)
 21. 11. - Ksenija Zečević, srpski kompozitor i pijanistkinja (* 1956.)
 21. 11. - Pierre Amine Gemayel, libanski političar (* 1972)
 23. 11. - Aleksandar Litvinjenko, ruski obaveštajac (* 1962.)
 23. 11. - Philippe Noiret, glumac (* 1930)
 26. 11. - Ana Rukavina, hrvatska novinarka (* 1977).
 27. 11. - Nemanja Pavlović, novinar, vlasnik TV Kanala 9 Novi Sad (* 1945)

Decembar/Prosinac 
 1. 12. - Radislav Majo Đurović, književnik, osnivač Malog pozorišta "Duško Radović" u Bg. (* 1931)
 4. 12. - Duško Gruborović, hrvatski glumac i pjesnik (* 1956.)
 10. 12. - Augusto Pinochet, bivši čileanski diktator (* 1915.)
 11. 12. - Dragan Nikolić, novinar, književnik, publicista (* 1933)
 12. 12. - Jovan Surutka, prof. ETF u Bg., akademik (* 1921)
 12. 12. - Peter Boyle, glumac (* 1935)
 14. 12. - Đuro Pulitika, hrvatski slikar (* 1922.)
 18. 12. - Joseph Barbera, animator (* 1911.)
 18. 12. - Srđan Knežević, sportski novinar RTS (* 1955)
 19. 12. - Lelja Dobronić, hrvatska povjesničarka (* 1920.)
 20. 12. - Dušan Simić Kira, novinar, dopisnik "Politike", gl.od.ur. NIN-a, dir. "Danasa" (* 1932)
 21. 12. – Saparmurat Nijazov, Vođa Turkmena (* 1940)
 24. 12. - Mirko Sandić, vaterpolista, trener (* 1942)
 25. 12. - James Brown, američki pjevač i glazbenik (* 1933.)
 25. 12. - Aleksandar Mišić, novinar "Politike" (* 1921)
 26. 12. - Gerald Ford, bivši predsednik SAD (* 1913.)
 26. 12. - Milisav Milić, novinar, dopisnik RTV Bg. iz Prištine (* 1939)
 30. 12.. - Sadam Husein, bivši irački diktator (* 1937)
 31. 12. - Lazar Latinović, španski borac i diplomata (* 1915)

Nobelove nagrade 
 Fizika: John C. Mather i George F. Smoot (otkriće crnotijelne forme i anizotropije kozmičkog mikrovalnog pozadinskog zračenja)
 Kemija: Roger D. Kornberg (proučavanje molekularne osnove eukariotske transkripcije, →en)
 Fiziologija i medicina: Andrew Fire i Craig Mello (otkriće RNK interferencije - prigušivanje gena putem RNK dvostrukog lanca)
 Književnost: Orhan Pamuk (u potrazi za melanholičnom dušom svog rodnog grada otkrio je nove simbole sudara i preplitanja kultura)
 Mir: Muhammad Yunus i Grameen Banka (napori za stvaranje ekonomskog i socijalnog razvoja odozdo)
 Ekonomija: Edmund Phelps (analiza intertemporalnih [→ en] kompromisa u makroekonomskoj politici)

Vidi takođe: 
Godišnji kalendar

Reference

Literatura

Spoljne veze 
 Hronologija događaja 2006 , Medijski arhiv Ebart

2006